
MJEŠTANI OPĆINE RADOBOJ ZA 4-5 GODINA IMATI ĆE JEDAN OD NAJKVALITETNIJIH SUSTAVA ZA OPSKRBU PITKOM VODOM 


MILIJUN I PETSTO TISUĆA KUNA ZA PROJEKTE 


Općina Radoboj, poštujući zakonske odredbe prenijela je pravo 
upravljanja svojim vodovodom Krakomu. Ni nakon više od godinu 
dana pojedincima, nažalost, još nije jasno kakova je to korist za njih 
i ukupnu opskrbu pitkom vodom na području Općine Radoboj. Još 
se uvijek prigovara načelniku da je prodao našu vodu, da sada pla- 
ćamo mnogo više nego ranije i da se ništa nije promijenilo. Jeli to 
baš tako? Naravno da nije. Uveden je red u pogledu legalizacije pri- 
ključaka, promijenjeni su vodomjeri i danas potrošnju vode plaća 
mnogo više potrošača nego ranije. Drugo i mnogo važnije pitanje 
bi li Općina mogla koristiti sredstva Hrvatskih voda da vodovod nije 
prenijela na Krakom. Normalno da ne bi, jer se Općina na temelju 
zakonskih odredbi ne može baviti distribucijom vode. Zahvaljujući 
donijeto odluci o predaji vodovoda Krakomu ovih dana svjedočimo 
potpisivanju ugovora između Krakoma i Hrvatskih voda o izradi pro- 
jekta za rekonstrukciju vodoopskrbnog sustava na području Opći- 


U RADOBOJU ĆE BITI EDUKACIJSKO-PROMIDŽBENI CENTAR JAVNE 
USTANOVE ZA UPRAVLJANJE PRIRODNIM VRIJEDNOSTIMA KRAPIN- 
SKO-ZAGORSKE ZUPANIJE 


JOŠ JEDAN ZNAČAJAN PROJEKT 


Općina Radoboj među svoje je prioritete uvrstila uređenje 
prostora u kojima će se održavati djelatnosti iz oblasti zaštite kul- 
turno-povijesne baštine i prirodnih vrijednosti. Za te su namjene 
namijenjene stare zgrade osnovne škole i bivše školske drvarnice 
koja se nalazi uz staru školu. Dok se radovi na adaptaciji školske 
zgrade u kojoj će biti Zavičajna zbirka privode kraju ovih dana uči- 
njen je još jedan korak prema uređenju Edukacijsko-promidžbe- 
nog centra Javne ustanove za upravljanje zaštićenim prirodnim 
vrijednostima. U Općini je održan sastanak na kojem je u petak 11. 
studenoga župan Krapinsko-zagorski Siniša Hajdaš Dončić potpi- 
sao Sporazum o suradnji s Ministarstvom kulture radi financiranja 
projekta u Radoboju. Sporazum je već ranije potpisao ministar 
kulture Jasmin Mesić. Radi se o iznosu od 1.500.000 kuna koliko 
će prema troškovniku trebati za uređenje zgrade površine oko 90 
m2, koja je u vlasništvu Općine Radoboj, a iznajmit će je Javnoj 
ustanovi za upravljanje zaštićenim prirodnim vrijednostima bez 
naknade na rok od 30 godina. Ova zgrada kao i ona u kojoj se 
uređuje Zavičajna zbirka imaju status energetski učinkovite gra- 
đevine i koristit će zajedničko postrojenje za grijanje i hlađenje. 
Uređenjem ove sada ruševne zgrade zaokružit će se prostor ko- 
jem pripada i Radobojski trnac i zajedno će služiti kao mjesto koje 
će posjećivati mnogi turisti i drugi zainteresirani. 

Predviđeno je da građevinski dio radova bude dovršen tije- 
kom iduće godine.(vir) 

Župan Siniša Hajdaš Dončić potpisuje Sporazum o financiranju 
Edukacijskog centra u Radoboju. 


ne. Hrvatske vode će izdvojiti 1.500.000 kuna za projekte, a kasnije 
će u cijelosti financirati rekonstrukciju koja će se provoditi u tri faze. 


U okviru prve faze rekonstrukcije planirana je izgradnja bazena 
zapremine 400 kubika u zaselku Jambreki, postavljanje magistral- 
nog voda do pumpne stanice kod Kapelice i izgradnja pumpne 
stanice u zaselku Košutići koja će služiti potrošačima na području 
Gornje Šemnice. 


. Druga faza obuhvaća izgradnju magistralnog voda do Gornje 
Šemnice i Radobojskih Brega sa spojem na vodoopskrbni sustav 
Krapina. 


Treća, završna faza obuhvaća izgradnju još jednog bazena na 
lokaciji Beli zdenci i cjelokupnu sanaciju izvorišta. Na potrošačima 
je da ocjene je li potez da se distribucija vode na području Općine 
Radoboj povjeri Krakomu bio dobar ili ne.(vir) 


ODRŽANA SJEDNICA OPĆINSKOG VIJEĆA OPĆINE RADOBOJ 


SMANJEN OPĆINSKI PRORAČUN 


U Radoboju je 14. listopada održana 18. sjednica općinskog 
vijeća na kojoj je usvojena Odluka o prvoj izmjeni Proračuna za 
2011. godinu. Prvom izmjenom proračuna smanjeni su prihodi za 
49.500 kuna, a rashodi za 761.185 kuna. Na taje će se način po- 
kriti manjak u proračunu koji je ostvaren na kraju prošle godine. 
Inače su unutar pojedinih stavki prihvaćene manje izmjene tako 
da su kao novi izdaci uvršteni za izgradnju društvenog doma u 
Radobojskim Bregima, izgradnja tribina na nogometnom igralištu 
te radovi na zamjeni stolarije i sanaciji fasade na zgradi OŠ Side Ko- 
šutić Radoboj. Odluka o prvoj izmjeni proračuna Općine Radoboj 
za 2011. godinu usvojena je jednoglasno. 

Nakon provedenih javnih natječaja općinski vijećnici su do- 
nijeli i odluke o sklapanju ugovora za održavanje javne rasvjete i 
održavanja nerazvrstanih cesta konkretno za košenje i održavanje 
travnatih površina uz te ceste. Na temelju usvojene odluke brigu 
o održavanju javne rasvjete na području Općine Radoboj vodit će 
firma Tehnoelektro elektroinstalacije vlasnika Viktora Pohižeka iz 
Gornje Šemnice, a travu će uz nerazvrstane ceste kositi firma Dina 
proizvodnja, trgovina, prijevozi usluge vlasnika Danijela Draganić, 
iz Gorjana Sutinskih. Na sjednici Općinskog vijeća donijeta je i od- 
luka o izmjenama i dopunama odluke o nerazvrstanim cestama. 
Kod toga je za građane bitno da se tom odlukom među ostalim 
određuje da uz nerazvrstane ceste treba biti bankina najmanje ši- 
rine od 0,50 metra i da vlasnici zemljišta trebaju to omogućiti jer 
im u protivnom slijedi predviđena kazna. 

Kao i obično pojedini vijećnici postavljali su pitanja, a ovaj je 
put najinteresantnije ono koje se odnosilo na mogućnost ure- 
đenja križanja cesta kod Ruke. Prema prijedlogu vijećnika Zden- 
ka Vidovića i Josipa Potočkog na tom bi mjestu trebalo izvidjeti 
mogućnost izgradnje kružnog toka odvijanja prometa kako bi se 
izbjegli sadašnji zastoji. Inicijativa će biti upućena nadležnim tijeli- 
ma za rješavanje tog pitanja i o njima ovisi hoće li se što poduzeti. 
(vir) 


RADOBOJSKO-JESEJANSKI LIST 
Nakladnik: Općina Radoboj. Za nakladnika: Anđelko Topolovec 
UREDNIŠTVO: 
Branka Oslić, Ivan Habjanec, Ana Kranjčec, Ivan Maligec, Snježana Rihtar, Vinko Rihtar - glavni i odgovorni urednik. 


Lektor: Tanja Gregurović 

Grafička priprema i tisak: Papir market d.o.o. Krapina 

POVODOM 20. GODIŠNICE POGIBIJE NA RODNOJ KUĆI HRVATSKOG BRA- 


NITELJA VJEKOSLAVA CEROVEČKOG U JAZVINAMA OTKRIVENA SPOMEN 


PLOČA 


NAJVEĆA MOGUĆA 
LJUDSKA ODLUKA 


Predgrađe Vukovara, Borovo naselje, 1991. godine mjesto je 
pogibije VJEKOSLAVA CEROVEČKOG - CIGE, posljednjeg zapo- 
vjednika Specijalne postrojbe Policijske uprave varaždinske koja je 
branila Vukovar. Vjekoslav je rođen u Jazvinama, općina Radoboj i 
nakon završetka srednje škole odlučio se za poziv policajca. Zavr- 
šivši Policijske škole raspoređen je u Policijsku upravu Varaždinsku 
gdje ga je zadesio i Domovinski rat. Kao sposoban pripadnik Hr- 
vatske policije u jesen 1991. godine imenovan je za zapovjednika 
zasebne policijske postrojbe koja je iz Varaždina otišla braniti Vuko- 
var. Bila je to nažalost posljednja dužnost koju je Vjekoslav Ceroveč- 
ki - Cigo obavljao. U posljednjim danima obrane Vukovara sa svojim 
je suborcima bio u Borovu naselju, opkoljeni bez pomoći nastojali 
su zaštiti jedni druge koliko su to mogli. Upravo na takovom za- 
datku poginuo je posljednji zapovjednik obrane Borovog naselja 
Vjekoslav Cerovečki. 


Prisjećajući se tog trenutka njegov suborac Darko Posavec iz PU 
Varaždinske, prilikom otkrivanja spomen ploče u Jazvinama rekao 
je: Svakodnevno smo donosili odluke koje nisu bile lake, ali odluke 
koje su nas motivirale u nastojanju da branimo i obranimo domo- 
vinu. Njegova odluka u trenutku kada više nismo imali izlaza, kada 
smo bili bez streljiva i nismo se imali čime braniti, da ode u pedese- 
tak metara udaljen prostor alatnice s ciljem da spasi nas ranjenike i 
civile, bila je najveća moguća ljudska odluka. U zadnjim minutama 
borbe za Vukovar pao je, a ja sam ponosan što sam bio njegov voj- 
nik. 

Načelnik Općine Radoboj, Anđelko Topolovec, naglasio je kako 
ovaj naš kraj može biti ponosan na činjenicu što su u obrani do- 
movine sudjelovali brojni naši mještani i dali doprinos konačnoj 
pobjedi. Nažalost jedan od najistaknutijih, Vjekoslav Cerovečki, dao 
je i svoj život što ne smijemo nikada zaboraviti, a spomen ploča na 
njegovoj rodnoj kući također će tome pridonijeti. Ploču je otkrio 
Vjrekoslavov sin, Valent, a nakon nastupa radobojske limene glazbe 
Mirna ispred ploče cvijeće su položili i svijeće zapalili predstavnici 
braniteljskih udruga iz Krapinsko - zagorske i Varaždinske županije. 

Valja naglasiti da je unatoč kišovitom vremenu na otkrivanje 
spomen ploče bilo nekoliko stotina građana među kojima i pede- 
setak iz Varaždina.(vir) 


DAN SVIH SVETI 
NA RADOBOJSKOM GROBLJU 


Na Blagdan Svih Svetih svetu misu u radobojskoj župnoj 
crkvi Presvetog Trojstva služio je pomoćni biskup Zagrebač- 
ki mons. Valentin Pozaić. Nakon mise na mjesnom je groblju 
obavio blagoslov grobova kod središnjeg križa gdje su zapa- 
ljene brojne svijeće. 


YSpomen ploču Bikrio je 
sin) Valent; »- 


M 


Brojni predstavnici braniteljskihludru: 
ga došli su na otkrivanje\pločeli'tako)još, 
jednomlodali počast hrvatskom\itezu;, 
generalu Vjekoslavuic Cerovečkom» 


U 95. godini života preminula je 
Josipa Maligec, najstarija mještanka 
Općine Jesenje. Sa svojih 95 godina 
hrabro se nosila. No kako uz godine 
imunitet polako opada i pojavljuju se 
razne bolesti koje iscrpljuju ljudski 
organizam, i Josipa je shrvana bole- 
šću izgubila posljednju ovozemaljsku 
utrku. Svoj radni vijek Pepica je, kako 
su je od milja zvali mještani, zapo- 
čela _u bivšoj tekstilnoj industriji KTI 
gdje je s trideset godina staža otišla 
u “zasluženu mirovinu“. Često i s po- 
nosom je voljela isticati kako se u ono 
vrijeme pješice išlo na posao te je ona 
svojih trideset godina staža odradila 
hodajući svakodnevno pješke na po- 
sao. “Nije bilo onda prijevoza, a kad si 
se vratil s posla, uzmi motiku ili koš i 
brže na njivu. Suprug nije išao na po- 
sao, bavio se poljoprivredom pa smo 
uz naše troje djece uvijek imali žita i mesa, nije bilo glada. Danas je 
ipak ljepše, imam svega, jedino mi nedostaje društvo; suprug je 
umro prije 26 godina, a od moje generacije u selu više nema nikoga 
ito mi je najteže. Znate, mladi imaju svoje brige i drugačije gledaju 
na život, a ja si vrijeme kratim gledajući televiziju“ ispričala je sada 
pokojna Josipa općinskoj delegaciji koja joj je bila ove godine u 
posjetu. Nažalost, uz Anu Ranogajec, Stjepana Kovačeca, Josipa je 
treća osoba od ukupno njih 9 iz“Kluba 90“ koji su preminuli ove 
godine. 


da 

SVEČANA SJEDNICA OPĆINSKOG VIJEĆA POVODOM DANA OPĆINE RADOBOJ 


DOBRI PROGRAMITEMELJ RAZVOJA 


U prostorijama Vatroga- 
snog doma u Radoboju 20. 
listopada održana je Svečana 
sjednica Općinskog vijeća Op- 
ćine Radoboj povodom obilje- 
žavanja Dana Općine. Nakon 
što su glazbenici limene glaz- 
be Mirna odsvirali državnu hi- 
mnu, predsjednik Općinskog 
vijeća Alojz Sajko pozdravio 
je sve nazočne i pozvao ih da 
minutom šutnje odaju počast 
svima koji su položili život za 
Hrvatsku i svim građanima 
Općine Radoboj koji su pre- 
minuli između dvije svečano- 
sti obilježavanja Dan općine. 
Među uzvanicima u dvorani 
su se našli: predsjednik HNS-a 
Radimir Čačić, dožupan Kra- 
pinsko-zagorski Anđelko Ferek 
Jambrek, držani tajnik u Mini- 
starstvu regionalnog razvoja 
Branko Mučnjak, predsjednik 
Skupštine Međimurske župa- 


nije Petar Novački, dožupan 
Varaždinske županije, te gra- 
donačelnici i načelnici zagor- 
skih općina. 

Kao što je to uobičajeno, 
prigodnim se govorom nazoč- 
nima obratio općinski načel- 
nik Anđelko Topolovec, koji je 
u kratkim crtama iznio podat- 
ke o realizaciji općinskih pro- 
grama u posljednjoj godini. 
Unatoč lošem ekonomskom 
stanju u državi, općina Rado- 
boj je uglavnom nastavila re- 
alizaciju zacrtanih programa, a 
sa posebnim zadovoljstvom je 
konstatirao da se konačno rea- 
lizira program proširenja Rim- 
ske ceste i dovršenja projekta 
Zavičajne zbirke. 


Na ostvarenim  rezultati- 
ma u Općini Radoboj u proš- 
loj godini govorili su gosti, a 
posebno je dirljivo obraćanje 


nazočnima bilo Petra Novač- 
kog, koji je rođen u Gornjoj 
Šemnici, završio je Gimnaziju 
U Krapini, a danas je predsjed- 
nik Skupštine Međimurske žu- 
panije. Rekao je među ostalim: 
Ponosim se što potječem iz 
ovog kraja, ali se sramim činje- 
nice što dolaskom u svoj rodni 
kraj prepoznajem sve manje 
ljudi. Stjecanjem okolnosti na- 
kon završetka fakulteta morao 
sam potražiti posao van _ mog 
mjesta rođenja. Ostvario sam 
zapaženu profesionalnu i poli- 
tičku karijeru u Međimurju, ali 
se ponosim što sam ponikao u 
ovoj sredini. 


Predsjednik HNS-a Radimir 
Čačić naglasio je sposobnost 
općinskog rukovodstva na 
planu određivanja prioriteta i 
pripremi projekata jer se samo 


tako mogu ostvariti rezultati, 


dok je zamjenik Varaždinskog 
župana uz konstataciju da je 
na dan obilježavanja Dana op- 
ćine Radoboj kišovito vrijeme, 
ali da nakon toga dolazi sun- 
čano i lijepo, a to će se ostva- 
riti nakon 4. prosinca, kada će 
odgovornost za razvoj svih 
područja Republike Hrvatske 
preuzeti ljudi iz Kukuriku ko- 
alicije koji neće prvenstveno 
puniti svoje džepove, već će 
voditi brigu o ravnomjernom 
razvoju svih krajeva Lijepe 
naše. 

Dobre želje i čestitke op- 
ćinskom vodstvu i svim gra- 
đanima Općine Radoboj, zbog 
spriječenosti da prisustvuju 
svečanosti uputili su brojni 
dužnosnici od sabora RH, pre- 
ko Grada Zagreba do susjed- 
nih gradova i općina.(vir) 


Zabilježili smo i srdačni susret radobojskog župnika vlč. - Ivice Bračuna 
i predsjednika HNS-a Radimira Čačića. 


Pogled na svečano uređenu dvoranu u kojoj je održana sjednica Općin- 
skog vijeća Radoboj povodom Dana općine. 

OPĆINSKA PRIZNANJA 


Uz Dan Općine Radoboj, na svečanoj sjednici Općinskog 
vijeća zaslužnim udrugama i pojedincima uručena su po- 
sebna priznanja. Ove su godine Zahvalnicu za doprinos u 
razvoju Općine primili: Osnovna škola Side Košutić Radoboj, 
DVD Gornja Semnica, Radoboj i Jazvine, Sportska udruga 
građana G. Šemnica, Radobojske mažoretkinje, SKD Rado- 
bojska kubura, Nogometni klub Radoboj, Limena glazba 
Mirna, Sportska udruga Radoboj, ŠKUG Josip Poljak Jazvine, 
KD Viniverhska kubura, Likovno društvo Ernest Tomašević i 
Radio Hrvatsko zagorje Krapina. 


Posebna priznanja dobili su Mihael Grmovšek i njegova 
mentorica Dragica Salković za osvojeno prvo mjesto na dr- 
žavnom natjecanju iz matematike, te Mia Jurinjak s mento- 
ricom Josipom Miljan za osvojeno treće mjesto na Županij- 
skom natjecanju iz geografije. 

Nagrade za najljepše uređene okućnice dobili su: Ana 
Horvat, Marija Dolski i Josip Švaljek.(vir) 


Mia Jurinjak i Josipa Miljan primile su poklon za ostvareni uspjeh 
na natjecanju iz znanja učenika. 

LKOD.HR-AB-49080216788 


Beč 


IN 
10.12. i 17.12.2011. 


Potočki/isi, 


PUTNIČKA AGENCIJA 


Frana Galovića bb, Krapina 
"Tel / 049 / 373 — 636, 091 / 373 - 7368Fax 049/371 — 122 
ta 


Polazak autobusa iz Zaboka( autobusni kolodvor ) u 04,30 h te iz Krapine u 05,00 h ( parkiralište 
Fina ), Vožnja kroz Sloveniju i Austriju uz kraća zaustavljanja putem po potrebi grupe. Po dolasku 
u Beč slijedi kraći panoramski razgled grada i razgled pješice u pratnji vodiča :STARA 
GRADSKA VIJEĆNICA — NOVA GRADSKA VIJEĆNICA — OPERA -KATEDRALA SVETOG 
STJEPANA - KARLOV TRG...Nakon razgleda građa slobodno vrijeme za razonodu i kupovinu 
te uživanje u ljepoti Beča i bogatoj Božićnaj ponudi koja se nudi. Polazak u mjesto polaska u 
19,80h. 


CIJENA PO OSOBI IZNOSI: 240,00 kn 


CIJENA UKLJUČUJE : CIJENA NE UKLJUČUJE: 
ulaznice za kulturno povijesne 

objekte Koji se eventualno 

žele posjetiti 

Ako grupa ždi dodatno inozemno 

CORIS osiguranje doplata po osobi 25,00 kn 


- Prijevoz— visoko turističkim autobusom 

“Turistički pratitelj tijekom čitavog putovanja i razgledavanja 
-Jamčevina za turistički paket aranžman 

- Osiguranje od odgovornosti 

- Organizacija i realizacija izleta 


Za putovanje je potrebna važeća putovnica. 


Potočkifsi, 
DNGHNE 


i 
PUTNIČKA AGENCIJA 
Frana Galovića bh, Krapina 
Tel / 049 / 373 — 636, 091 / 373 . 7368Fax /049/371-122 
info putocki pramet.com/iwwwpotocki pramet.com 


TERMIN PUTOVANJA: 
03.12 i 10.12.2011. 


Polazak autobusa iz Zaboka ( autobusni kolodvor ) u 06,00h, te iz Krapine ( parkiralište Fina ) u 
06,30 h. Vožnja kroz Sloveniju i Austriju do Graza uz kraća zaustavljanja putem po potrebi grupe. 
Graz je nadaleko poznat po svojim božićnim sajmovima. U svečano okićenom starom gradu osjetit 
ćete predbožično raspoloženje na svakom uglu. Božićne pjesme, ulični svirači, miris punča i 
božičnih kolačiča uz blistavo okićene božićne jelke, obećava jedinstveni doživljaj za sva čula. 
Veličanstvena povijesna jezgra Graza, jedna od najočuvanijih i najljepših u Europi, u vrijeme 
Božića pretvara se u mali čarobni svijet. Božićne jaslice od leda izrezbarene iz 50 tona čistog leda 
privlače tisuće i tisuće posjetitelja. Poslije razgleda slobodno za shoping i odlazak do Božićnog 
sajma ispred Gradske vijećnice. Polazak se planira u 18 sati. Dolazak u Krapinu u večernjim 
satima. 


CIJENA _PO OSOBI IZNOSI : 120, 00 kn 


CIJENA UKLJUČUJE : CIJENA NE UKLJUČUJE 


Prijevoz — visoko turističkim autobusom ulaznice za kulturno-povijeme 


Turistički pratitelj tijekom čitavog putovanja objekte koji rodjen 

km reke A stički paket aranžman Ako grupa želi dodatno inozemno 
CORIS dopkat obi 25 

Osiguranjeod odgovornosti CORIS osiguranje doplata po osebi 25,00 kn 


Organizacija irealizacija izleta e 


«o 

OPĆINSKA ORGANIZACIJA HRVATSKE SELJAČKE 
STRANKE ODRŽALA U RADOBOJU PROGRAMSKU 


SKUPŠTINU 


UVIJEK UZ OBIČNOG ČOVJEKA 


Članovi Hrvatske seljačke 
stranke iz Općine Radoboj 
održali su Programsku skup- 
štinu na kojoj su ocijenili 
svoj dosadašnji rad i utvrdili 
zadatke za iduće razdoblje. 
Predsjednik HSS-a Radoboj 
Josip Potočki naglasio je u 
svom izvješću kako je HSS 
na razini države na vlasti, a u 
Općini Radoboj je konstruk- 
tivna opozicija. U okviru rada 
Općinskog vijeća nastoji se 
pridonijeti donošenju tako- 
vih odluka koje će biti od 
koristi najvećem broju ljudi. 
Naglasio je i ulogu HSS-a kod 
realizacije programa uređe- 
nja Rimske ceste, te ostale 
aktivnosti koje se prije svega 
odnose na pružanje pomoći 
poljoprivrednicima. 

Radoboj ima dugu i bo- 
gatu tradiciju kada je u pita- 
nju Hrvatska seljačka stranka, 
počevši od prijeratnog tajni- 
ka i potpredsjednika HSS-a 
i bliskog suradnika Sjepa- 
na Radića i Vlatka Mačeka, 
Alojza Košutića, zatim Petra 
Novačkog iz Gornje Semni- 
ce koji je kao HSS-ovac bio 
zastupnik u Saboru Republi- 
ke Hrvatske, a sada obavlja 
dužnost predsjednika Zupa- 
nijske skupštine Međimurske 
županije, Stjepana Novačkog 
koji je obavljao dužnost kra- 


Josip Potočki, predsjednik Općin- 
ske organizacije HSS-a Radoboj. 


pinskog gradonačelnika, a 
i Općina Radoboj imala je 
načelnika iz redova HSS-a. 
Zbog svega toga radoboski 
HSS očekuje dobre rezultate 
na predstojećim parlamen- 
tarnim izborima. 


O radu HSS-a na razini dr- 
žave gdje je osam godina bio 
u koaliciji sa HDZ-om govorio 
je državni tajnik Branko Muč- 
njak, naglasivši kako je HSS 
uvijek bio uz običnog čovjeka 
i da će to biti i ubuduće. HSS 
je išao u koaliciju sa HDZ-om 
radi dobrog programa, a to 
ćemo učiniti i nakon predsto- 
jećih izbora ukoliko će HDZ 
sastavljati novu Vladu, rekao 
je između ostalog državni 
tajnik Branko Mučnjak i po- 
zvao članove da se angaži- 
raju na upoznavanju birača 
s programom HSS koji se te- 
melji na pet poluga: Obitelji 
kao temelju društva, Praved- 
nom razvoju svih hrvatskih 
regija, Turizmu na modelu 
novog razvoja, Zaštiti okoliša 
na modelu zelene ekonomi- 
je i Jačanju hrvatskog sela i 
očuvanju hrvatskih prirodnih 
sirovinskih bogatstva. 


Inače na HSS-ovoj listi za 
Sabor u trećoj izbornoj jedi- 
nici biti će pet Zagoraca i jed- 
nom od njih pripast će drugo 
mjesto na listi.(vir) 


Branko Mučnjak, državni tajnik u 
Ministarstvu regionalnog razvoja. 


TRI ZLATA | DVADESET | TRI SREBRA 


Članovi radobojske udruge vinogradara i vinara ove su go- 
dine dostavili više od pedeset uzoraka svojih vina na ocjenji- 
vanje. Na temelju utvrđenih kriterija, koji se primjenjuju prili- 
kom ocjenjivanja vina u svim udrugama, vinarima iz Udruge 
vinogradara i vinara Radobojski pajdaši pripale su tri zlatne, 
dvadeset i tri srebrne te devetnaest brončanih medalja. 

Zlato su dobili: Vinko Rihtar za chardonay, Slavko Švaljek 
za silvanac zeleni i Ivan Vinceljak za miješano vino. Broj i ra- 
znovrsnost uzoraka vina koja su visoko ocjenjena, dokazuje 
da se kvaliteta vina na našem području iz godine u godinu 
povećava i da više nema loših zagorskih vina. 


Priznanja je nagrađenim predao dožupan Krapinsko-za- 


gorski, Anđelko Ferek Jambrek. 


STIGAO ASFALT 


Radovi na Rimskoj cesti 
ubrzano se odvijaju od ze- 
mljanih, preko pripremanja 
trase i ugradnje rubnika do 
polaganja asfaltnog sloja. lako 
radovi na cijeloj dužini ceste 


ne će biti obavljeni ove go- 
dine, već sada učinjeno znači 
mnogo, jer je cesta proširena i 
asfaltirana na onom djelu gdje 
je bila gotovo neprohodna. 


Strojevi su obavili svoje. Trasa ceste je proširena i moglo se pristupiti 
pripremi podloge za polaganje asfalta. 


Potočki 


PUTNIČKA AGENCIJA 


Hrana dada MA. kapin 
Ki dni Ta o TA ta ARONA 3 
dk pok pan vn nn prv prva sm 


1. dan: 30.12.2011. ZAGREB - SARAJEVO 


Dva sloja asfalta položeno je za samo nekoliko dana, a sami su radovi 
pobuđivali veliku znatiželju mještana. 


30.12.2011.+ 01.01.2012. 


Polazak u 00:00 iz Zagreba s autobusnog kolodvora (perani 502 - 506). Vožnja grama Sarajevu uz kraća 


Nočanje 


2. dan: 31.12.2011, SARAJEVO 


Nakon Borućka naptsveh + 


naivna. Smještaj u hoisi. Nakon kraćeg odmora. razgjed 

lokainog vodica: BAŠCARŠIJA - GRADSKA VIJECNICA - INAT KUĆA . 
KATEDRALA - GAZI HUSREV-BEGOV BEZISTAN + PRINCIPOV MOST 
BEGOVA DŽAMIJA + VJEČNA VATRA... Siobodno za vlestile programe, 
Prodiažemo posjet rekoj od poaznašh o čovabižeka iš ašanio sa 
tradicionalnim ješkma (doime, pis. pisa, corba.) Povratak u hoti 


gruša i okokce sutotusom. TUNEL SPASA 


RATNO SARAJEVO < KUDIŽA + VRELO BOGNE > omiljeno izletdto Sarušja. KI 


=, 
šetnja po Vrsi Bosne + ZIMSKI SPORTSKI CENTAR ZETRA Povratak u BZ 
hoteći Pusćak. Slobodno vrijeme | priprsma za najuju noć u godi Doček Nove fi 
godne na graćskim ulicama iš u jednom od mnogobenjnih sarajevskih 6 


restorana. Povrmak u hotai. Nočenja 
1 dan: SARAJEVO . ZAGREH 


Kasni donučak. Odjava iz botata. Odlarak će zartra građa, sisboćno vrijema Go polaska mutebuna u 
posijepodnamnim sabma presa Zagrubu. Dolazak u Zagreb u večernjem tabma 


Cijena aranžmana: 800,00 kn 


Cijena uključuje: 


* prijevaz tunatičkiem nutsbutom prema programu 
* smještaj u hoteku 3* u širem coraru Sarajeva na osnovi 


1 polupansiona | 1 nočenja s doručkom; 
* kokainog vodića u Sarajevu. 
* pratitalja tijekom putovanja 
* troškova organizacije i reaizacija putovanja 


Cijena ne uključuje: 


* novogodišnju večeru imogućnost organiziranja) 
* ulaznice za iozašteta i objekta koj #6 posjećuju. & nusu navedeni 


u dijeni aranšmana 
* obroke koji resu uključeni u cijenu 


LIKO MIRA JA SJ On 


7 € 

RADOBOJSKI VINOGRADARI I VINARI IZABRALI 
NOVO vopsTvVo 


MEĐU NAJBOLJIMA 


Članovi Udruge vinogradara i vinara Radobojski pajdaši 
održali su izbornu skupštinu na kojoj su ocijenili dosadašnji 
rad, utvrdili program rada za slijedeći period, razriješili dosa- 
dašnje i izabrali novo čelništvo. Podnoseći izvješće, dosadaš- 
nji predsjednik Dragutin Kiseljak naglasio je, da Udruga ima 
više od stotinu članova, koji aktivno sudjeluju u aktivnosti i 
stalno unapređuju proizvodnju grožđa i vina. Svakako su naj- 
poznatije manifestacije koje se održavaju uz vinske blagda- 
ne: Vincekovo i Martinje, te Bartolovo kada se u jednom od 
vinograda podiže klopotec. 


Sudjelujući, među ostalima, u raspravi dožupan Krapin- 
sko-zagorski Anđelko Ferek Jambrek, čestitao je vinograda- 
rima na dosadašnjim rezultatima, napomenuvši da radoboj- 
ska udruga spada među tri najbolje od ukupno njih 83 koje 
djeluju u oblasti poljoprivrede na području Krapinsko-zagor- 
ske županije. 

Vinogradari su izrazili zahvalnost dosadašnjim čelnicima 
udruge koje je niz godina predvodio Dragutin Kiseljak i iza- 
brali nove. 

Za predsjednika je izabran Berislav Rihtar, dopredsjednik 
je Stjepan Oraić, a tajnik Josip Krleža. 

U Upravni odbor izabrani su: Ivan Inkret, Anđelko Gotlin, 
Dubravko Kranjčec, Janko Oraić, Alojz Sajko i Marijan Topolo- 
vec, dok će novi članovi Nadzornog odbora biti: Boris Ivanko- 
vić. Dragutin Kiseljak i Josip Macan. 


Na kraju sjednice uručene su zahvalnice najaktivnijim 
članovima te udrugama i drugim institucijama koje su _pri- 
donosile uspješnosti rada udruge. Kako je izborna skupština 
održana 11. studenoga, na Martinje, uslijedila je ceremonija 
krštenja mošta i druženje. 


Dosadašnji predsjednik D. Kiseljak podnio je na sjednici skupštine 
izvješće o radu. 

Gora 


Nakon izborne sjednice uslijedilo je druženje vinogradara povo- 
dom Martinja. 


PROSLAVA MARTINJA U JESENJU 


Krštenje mošta izveli su članovi Humo- 
rističkog lista “Zvonec" iz Krapine. 


Svake godine za blagdan 
Sv. Martina _vinogradari i ljubi- 
telji dobrog vina prelazak _mo- 
šta u vino obilježavaju kako to 
i priliči, kod svojih podruma i 
klijeti. Vinogradari udruge Sv. 
Martin iz Jesenja blagdan toga, 
njima najdražeg sveca, tradici- 
onalno slave u dvorani Doma 
kulture u Gornjem  Jesenju. 
Kruna _ je to cjelokupnog mu- 
kotrpnog rada u vinogradima i 
podrumima kada se na simbo- 
lički način obilježava prelazak 
mošta u vino koje će cijele go- 
dine razveseljavati žalosne, kri- 
jepiti dušu i tijelo, grijati srca... 
Na početku je upriličena podje- 
la diploma — ocjenjivanih vina 
prošlogodišnje berbe, a onda 


moroeki f 


PUTNIČKA AGEN 
Frana Galovića bb, Krapina 

Ted (049/373 — 636, 091 / 373 - 7340Fax /040 1371-122 
infećGpotocki promet.canywww.potecki promet cem 


JA 


je uslijedilo krštenje mošta. 
Mošt su ove godine krstili Čla- 
novi humorističkog lista Zvo- 
nec iz Krapine; i tak je moštek 
odriješen od: “smrdljivoga žve- 
pla, i vode, cukora i teleće kože, 
te raznog drugog smrada, zma- 
zanoća i kemijskih pripravaka, 
nek bude čist i pošten pun teč- 
ne duhe i muške jakosti, krijepi 
nas i naše pajdaše“... 

Za dobro raspoloženje oku- 
pljenih u dvorani pobrinula se 
grupa Treća sreća, a kao gost 
večeri nastupio je Siniša Mikla- 
užić koji je sa svojim pjesmama 
još više podigao raspoloženje. 
Druženje je potrajalo do kasno 
u noć. 


zbuvug 


a rov ANJA: 
maa D014 


Polazak iz Zaboka ( autobusni kolodvor ) u 03,30 h i iz Krapine ( parkiralište Fina ) u 
04,00h. Vožnja kroz Sloveniju i Austriju uz kraća zaustavljanja putem po potrebi grupe. 
Po dolasku u Salzburg razgled grada: crkva Sv. Sebastijana, dvorac i vrtovi Mirabell s 
jednom od najljepših vijećnica, Katedrala, Mozartova rodnakuća... 

Nakon razgleda ostat će još dovoljno vremena za istraživanje tajnovitih prolaza, 
trgova i uličica kao i vremena za razonodu i kavu, kupovinu na mnogobrojnim 
Štandovimai trgovinama koje su u tovrijeme vrlo bogati ponudom. 

Polazak se planira oko 18,30 sati. Dolazak u Krapinu u večernjim satima. 


- Prijevoz — visoko turističkim autobusom 


- Turistički pratitelj tijekom čitavog putovanja i opa pret Advanvoj 

razgledavanja žele posjedi 
- Jamčevinaza turistički paket aranžman Ako grupa ži dodatno inozemno 
- Osiguranje od odgovornosti CORIS osiguranje doplata po osobi 25,00 ku 


- Organizacija i realizacija izleta PE Jabnk hyaiasna stada: 


I.KOD.HR-AB-49-080216788 

DANI OPĆINE I ŠKOLE RADOBOJ DANI OPĆINE I ŠKOLE RADOBOJ 


Mnoge od sadržaje iz programa obilježavanja Dana Općine Radoboj i Osnovne škole Side Košutić Ra- 
doboj zabilježili smo fotoaparatom, a kako nam prostor ne dopušta da ih opširnije opisujemo evo 
nekoliko odabranih detalja: 


Općina je i ove godine uz Dan općine dodijelila priznanja 
za najljepše uređene okućnice: 


Učenici OŠ organizirali su među ostalim i prodaju radova koje su sami 
izradili. 


. ; . . rar U prigodnom programu uz Dan škole sudjelovale su pored ostalih fol- 
Treća nagrada pripala je Josipu Svaljeku. klorna i ritmička skupina učenika. 

DANI OPĆINE I ŠKOLE RADOBOJ DANI OPĆINE I ŠKOLE RADOBOJ 


Središnjoj proslavi Dana škole uz brojne roditelji, uzvanike i učenike 
prisustvovali su i neki od bivših učitelja i drugih djelatnika škole, koji su 
otišli u zasluženu mirovinu. 


Svoj doprinos proslavi Dana općine i ove su godine dali kazališni ama- 
teri iz Svetog Križa Začretja. 


Vnučekova popevka i ove je godine bila jedna od najposjećenijih priredbi. Značajnu ulogu imale su domaće 


mlade pjevačke i voditeljske snage: Ana Pavleković, Filip i Sabina Mikša. 


OD 16. DO 29. LISTOPADA NIZOM RAZNOVRSNIH SADRŽAJA OBILJEŽEN DAN OPĆINE I OSNOVNE ŠKOLE RADOBOJ 


BOGATSTVO STVARALAŠTVA 


Malo je sredina veličine Općine Rado- 
boj koje se mogu pohvaliti da na svojem 
području imaju sedam sportskih udruga, 
tri dobrovoljna vatrogasna društva, dvije 
limene glazbe, dvije kuburaške udruge, 
dva kulturno-umjetnička društva, kino- 
loško društvo, udrugu vinogradara i vi- 
nara, Auto klub i još mnogo toga što do- 
prinosi njegovanju bogatih tradicija tog 
kraja. Zasluga je to stoljetnoj prošlosti 
koja je Radoboju donijela dobre temelje 
za razvoj, obrazovanje i ugodan život što 
i danas potvrđuje slogan Tu se najde mira 
i spokoja. 

Zaslužni za to su radobojski rudari 
koji su iz dubine zemlje vadili sumpor 
i 20. lipnja 1833. godine odlučili da dio 
svoje zarade izdvajaju za školovanje svo- 
je i djece drugih mještana. Osnovali su 
prvu školu na tom području što je prido- 
nijelo snažnom razvoju ovog kraja. Upra- 
vo je taj događaj bio povod Općinskim 
vijećnicima da 20. listopada proglase 
Danom Općine, a to je učinila i Osnovna 
škola Radoboj. 


Od nedjelje 16. do nedjelje 29. listo- 
pada gotovo svakodnevno u Radoboju 


se imalo što vidjeti, saznati mnogo toga 
o tome što se na tom području događa, 
zapljeskati nastupu sportaša, učenika, 
kulturno-umjetnički društava ili se jed- 
nostavno zabaviti uz glazbu, jelo i piće. 


Evo kronološkim redom pobrojenih 
najznačajnijih događanja. 

Nedjelja, 16. listopada započela je 
svetom misom u Župnoj crkvi, nastav- 
ljena održavanjem Biciklijade i utrke sve 
popularnijih quadova, crossera i bgya na 
stazi Borje u Gornjoj Šemnici. 


U ponedjeljak, 17. listopada u OŠ 
Side Košutić obavljen je blagoslov kru- 
ha, a idućeg dana uz kolaž poezije i pro- 
ze, otvorena je izložba uz Dan kravate i 
predavanje za roditelje i učenike o ulozi 
samohranih roditelja u društvu. Turistič- 
ki vodič kroz Radoboj predstavljen je u 
OŠ, a u vatrogasnom je domu otvorena 
izložba slika nastalih na ovogodišnjoj li- 
kovnoj koloniji u Radoboju. 


Središnji dan proslave 20. listopada 
započeo je u Jazvinama, otkrivanjem 
Spomen ploče na rodnoj kući poginulog 
hrvatskog branitelja Vjekoslava Ceroveč- 
kog, nastavljen održavanjem svečane 


sjednice Općinskog vijeća i priredbom u 
povodu Dana OŠ Side Košutić. 

Vatrogasni sat i književni susret s 
Mladenom Kušecom u OS, te održavanje 
popularne priredbe Vnučekove popevke i 
gostovanje kazališnih amatera iz Svetog 
Križa Začretja bili su sadržaji petka 21. li- 
stopada. 


Izložbom sportskih radnih pasa za- 
počeo je program predviđen za subotu 
22. listopada, da bi završio sportskim su- 
sretima u školskoj sportskoj dvorani. 


Tradicionalna utrka Radobojski ma- 
raton održana je u nedjelju 23. listopada 
da bi program završio iduće nedjelje 29. 
listopada druženjem ljubitelja automo- 
bila u organizaciji Auto kluba Radoboj. 


Bilo je dakle za svakog ponešto, za 
neke previše za druge premalo no sve je 
prošlo u skladu s aktualnom gospodar- 
skom situacijom i mogućnostima. 


Uz čestitke i zahvalu svima koji su 
planirali i realizirali cjelokupni program 
kako u Općini tako i u OŠ Side Košutić za- 
vršeni su tako još jedni Dani Općine i OŠ 
Radoboj.(vir) 

NOVOSTI [Z OŠ SIDE KOŠUTIĆ RADOBOJ 


Povodom Dana škole, koji smo svečano proslavili 20. listopada 
2011. godine, škola je svima otvorila vrata u tjednu od 17. do 21. 
listopada. Osim učenika, školu su mogli posjetiti svi koji su nam se 
željeli pridružiti u proslavi i pritom nešto naučiti, vidjeti i zabaviti se 
uz bogat program. 

Dana 17. listopada 2011. miris kruha i kolača širio se našom 
osnovnom školom, te PO Jazvine i Gornja Šemnica. Župnik župe Pre- 
svetog Trojstva Ivica Bračun blagoslovio je kruh i peciva. Naše ško- 
le su uz molitvu, blagoslov i simbolično blagovanje kruha zahvalile 
Bogu na svim plodovima, radostima, uspjesima i darovima kojima 
smo tijekom godine bili blagoslovljeni. 


U istom duhu druženje se nastavilo i u večernjim satima. Škola 
je već drugu godinu uključena u projekt UNICEF-a, Škole za Afriku. 
Mladi glazbenik, Karlo Krešimir Kukovačec, održao je otvoreni sat na 
kojemu je učenicima prikazao čarobni svijet udaraljki, glazbu Afrike. 


18. listopada svake godine obilježava se Svjetski dan kravata. 
Izložbu kravata u školi su organizirale učiteljice: Laura Kukovačec, 
Sanja Dunaj, Ivanka Švaljek i Karmen Martinić. Posjetitelji su mogli 
uživati u pogledu na raznolike kravate: široke, uske, svečane..., a i 
upoznati se s poviješću, etimologijom i značenjem kravate. Croata- 
kravata donirala nam je svoje proizvode čijom prodajom se također 
uključila u projekt Škole za Afriku. Svojim dolaskom počastila nas je i 
dožupanica Sonja Borovčak koja je pohvalila izložbu i rad škole. 


Za učenike predmetne nastave bio je organiziran susret s hrvat- 
skim glumcima, Pericom Martinović i Goranom Matovićem. Kroz ko- 
laž poezije i proze Ljubav je..., učenici su dobili odgovor na pitanje 
što bi ljubav zapravo mogla biti. 

Održane su i prezentacije koje su nas ostavile u dubokom razmi- 
šljanju. Defektologinja, Elizabeta Končić Trlek, predstavila je zbirku 
Priča o nenasilju koja će uskoro biti objavljena, a nastala je kao rezul- 
tat rada učenika i učitelja razredne nastave. 


Nakon nje, djelatnice Obiteljskog centra održale su predavanje o 
ulozi samohranog roditelja u društvu. 


Ako upitate naše učenike, reći će vam da ih se najviše dojmila Ve- 
čer plesa, 19. listopada. Nakon prezentacije Turističkog vodiča kroz 


Natjecanje “Skockajte web! 2011“ 


Radoboj na kojem su marljivo radili učenici i učitelji naše škole, te 
obilježavanja Europskog dana jezika koji su nam prezentirali učeni- 
ci, školska dvorana oživjela je vatrenim plesovima. Uz glazbu i ples 
svi smo zaboravili na probleme i opustili se. U tome su nam pomogli 
mladi folkloraši učiteljice Dragice Pospiš, ritmičarke učiteljice Karmen 
Martinić. Daria, učenica 6. razreda i Matija, koji je stigao iz OŠ Ljude- 
vita Gaja, rasplesali su se uz vruće ritmove latinoameričkih plesova, 
a naše mažoretkinje s voditeljicom Sonjom, dodatno su začinile ovu 
večer. Uživali smo u njihovim novim kostimima i koreografijama, a 
publika ih je čitavo vrijeme pratila pljeskom. 


U ovom veselom raspoloženju goste je dočekalo iznenađenje - u 
predvorju škole dočekali su ih tamburaši na čelu s Željkom Grozajem, 
članom kvarteta Gubec te se školom zaorila i pjesma. 


U četvrtak, 20. listopada 2011. godine, svečano smo proslavili 
Dan škole i općine održavanjem školske priredbe. Učenici i učitelji 
marljivo su se pripremali za taj dan. U 16 sati mogli ste snama uživati 
u raznim pjesmama zbora, pomno pripremljenim igrokazima, recita- 
cijama i plesnim izvedbama. Posjetili su nas brojni gosti, od kojih 
posebno izdvajamo zamjenika župana za gospodarstvo Anđelka Fe- 
rek-Jambreka, pročelnika KZŽ Ivana Lamota, ravnateljicu Obiteljskog 
centra Gordanu Maligec, predstavnike Općine, ravnatelje drugih ško- 
la ... Nakon priredbe, posjetitelji su se mogli zasladiti kestenima pri- 
premljenima na različite načine - kuhani, pečeni, kolači od kestena... 
lako vrijeme nije poslužilo, Kestenijada je uspješno održana. Šećući 
školom, posjetitelji su mogli uživati u izložbi likovnih radova učitelji- 
ce Martine Vincelj te radovima članova Društva za pomoć mentalno 
retardiranim osobama, učenika i zaposlenika naše škole te sudjelova- 
ti u humanitarnoj akciji kupnjom izrađenih proizvoda. 


Na kraju tjedna, u petak 21. listopada, obilježen je Međunarodni 
dan školskih knjižnica. Nakon kratkog programa kojim je proslavlje- 
na informatizacija naše školske knižnice, uslijedila je svečana podjela 
učeničkih iskaznica koje će učenici ubuduće koristiti za posudbu lek- 
tire i druge knjižne građe. 

Nakon podjele, svi smo se uputili u park škole. Tamo smo 
dočekali vatrogasce koji su održali zanimljiv vatrogasni sat u kojem 
su osobno mogli sudjelovati učenici i učitelji. 


Tjedan je bio prepun raznolikih događaja. Zahvaljujemo svima 
koji su došli i snama proslavili Dan škole. 


Učiteljica Tamara Poljak 


Ove godine sudjelovali smo u natjecanju “Skockajte web! 2011", (CARNe- 
tov CMS-u). U natjecanju su sudjelovale 123 škole, 84 osnovne i 39 srednjih. 
Ocjenjivački sud odabrao je one osnovne i srednje škole čiji su webovi u 


kis najvećoj mjeri pokazali poštivanje pravila za izradu dobrog weba te ostavile 


dojam ažurnosti, angažiranosti, timskog promišljanja, vizualne privlačnosti i 
svih ostalih kriterija. 


Škole koje su ušle u finale ovogodišnjeg natjecanja: 

U kategoriji osnovnih škola: 

1. OŠ Matija Antun Reljković 

2. OŠ Orebić 

3. OŠ Petra Kanavelića Korčula 

4. OŠ Retfala OsijeK 

Ovom prilikom pozivamo Vas da posjećujete našu stranicu 

http.//www.os-skosutic-radoboj.skole.hr/ te svojim prijedlozima, pri- 
mjedbama, pohvalama, kritikama pridonesete još boljem rezultatu jer već se 
pripremamo za prijavu “Skockajte web! 2012“. 


5. OŠ Side Košutić Radoboj 
6. OŠ Supetar 
7. OŠ Sve Ane u Osijeku 


mo našu stranicu, a među najzaslužnijima su naši web masteri, a to su: David 
Vuzem, 7.b, Anamarija Žun, 7.b, Lucija Kunštek, 7.b, Tamara Leško, 7.a, Filip 
Haldek, 8.a, Suzana Rihtar, 8.a, Barbara Ivanković, 8.a, Nikola Topolovec, 6.a, 
Jelena Sajko, 6.a. Članovi informatičke grupe! Ivanka Švaljek 

DANI KSAVERA ŠANDORA GJALSKOG - ZABOK 2011. 
I opet Kristina... 


Od 24. do 29. listopada 
2011. godine u Zaboku se 
obilježava kulturna ma- 
nifestacija pod nazivom 
Dani Ksavera Šandora Gjal- 
skog. Nezaobilazan dio te 
tradicionalne manifestaci- 
je je i dodjela Male nagra- 
de Gjalski koja se održala 
25. listopada. 


Inače, Mala nagrada 
Gjalski se dodjeljuje uče- 
nicima osnovnih škola 
Hrvatskog zagorja za naj- 
bolje prozne ostvaraje. Ta 
se nagrada dodjeljuje od 
1985. Ove je godine na na- 
tječaj pristiglo 66 proznih 
radova, od kojih samo 11 
na kajkavskom narječju. 
Ocjenjivački sud u sastavu: 
prof. Borna Lulić, urednik 
Modre laste, Barica Gradiški, prof. Srednje škole Oroslavje i Nevenka 
Miškulin, nastavnica savjetnica Osnovne škole Ksavera Šandora Gjal- 
skog, imali su težak posao. Kako je naglasio Borna Lulić, predsjed- 
nik ocjenjivačkog suda, radovi su bili iznimno kvalitetni i bilo im je 
jako teško odabrati najbolje. Ujedno je i izrazio žaljenje što nije više 
proznih radova bilo pisano kajkavskim narječjem. Na samoj dodje- 
li nagrada četiri su rada bila pohvaljena, a tri i posebno nagrađena. 
Među nagrađenima je bio i prozni rad Kristine Košutić Veter i ja. O 
Kristini i njezinoj mentorici smo pisali u prošlom broju Radobojsko — 
jesejanskog lista pa ovdje nećemo duljiti. Važno je naglasiti da je ova 
talentirana učenica postigla izvrsno drugo mjesto i time još jednom 
na dostojan način predstavila školu i Radoboj. Među pohvaljenim i 
nagrađenim radovima jedino je njezin rad bio na kajkavskom, što je 
još jedan dokaz da je uistinu teško stvarati na tom narječju. Njezin će 
rad biti objavljen u zbirci literarnih i likovnih radova učenika Poreča, 
Zaboka i Crikvenice pod nazivom PoZiCa. Uz čitanje proznih radova 
učenika, u Osnovnoj školi Ksavera Šandora Gjalskog mogli smo uži- 
vati i u programu koji su nam pripremili učenici i učitelji te škole. 


Kristina je ovim drugim mjestom osvojila Guinessovu knjigu rekor- 
da, godišnje izdanje Modre laste i još poneku knjigu te će zajedno sa 
svojom mentoricom, učiteljicom Ivanom Čavužić, u petom mjesecu 
otputovati tri dana u Poreč. (ič) 


SMOTRA DJEČJEG KAJKAVSKOG PJESNIŠTVA DRAGUTIN DOMJANIĆ 
SVETI IVAN ZELINA 2011. 


22. listopada 2011. godine u Svetom Ivanu Zelini se održala 31. 
smotra dječjeg kajkavskog pjesništva Dragutin Domjanić - Sveti Ivan 
Zelina 2011. 


Za tu je smotru pristiglo 299 radova iz 56 osnovnih škola s po- 
dručja cijele kajkavske Hrvatske (od Gorskog kotara, preko Pokuplja, 
Posavine, Zagreba sa širom okolicom, Zagorja, Međimurja, sve do 
Podravine na istoku). Stručni ocjenjivački sud u sastavu: dr. sc. Ivo 
Kalinski, prof. dr. sc. Joža Skok i mr. sc. Božica Pažur imali su veoma 
odgovoran posao. Naime, izabrano je 50 najljepših pjesama koje su 
tiskane u zborniku koji nosi naziv po pobjedničkoj pjesmi - Moja ce- 
sta. Među tim je radovima i pjesma Smeh autorice Maje Cerovečki, 
učenice 8. b razreda. Njezina je mentorica Ivana Čavužić, učiteljica 
hrvatskog jezika. Valja naglasiti da je i rad Helene Horvat, učenice 5. 
b razreda uvršten u isti zbornik. Naime, Helena je na satu likovne kul- 
ture, uz budno oko učiteljice Martine Vincelj i inspirirana Majinom 
pjesmom, dobila zadatak tu istu pjesmu i likovno prikazati. Budući 
da je taj posao izvrsno odradila, crtež možete pronaći ispod Majine 
pjesme. 


Na početku bogatog programa svi sudionici smotre imali su 
prijem u gradskoj Vijećnici, a zatim se program nastavio u dvorani 
Kraluš Pučkog otvorenog učilišta Sveti Ivan Zelina, gdje smo mogli 
čuti 31 pjesmu u izvođenju samih autora. Voditelj smotre bio je Vid 
Balog. U pauzama između izvođenja pjesama uživali smo u divnim 
instrumentalnim izvedbama braće Tonija i Josipa Ivekovića (na gitari 
i violini), u igrokazu Gostioničarka Mirandolina u izvedbi učenica 4. 
razreda Srednje škole Dragutina Stražimira te u pjesmama i plesovi- 
ma zelinskog kraja u izvođenju dječje folklorne sekcije HPD - a Zelina. 
Smotra se održavala pod dvostrukim visokim pokroviteljstvom: Mi- 
nistarstva kulture Republike Hrvatske i Ministarstva znanosti, obra- 
zovanja i športa Republike Hrvatske. Na kraju programa uslijedilo je 
proglašenje najboljih među najboljima. Po prvi su puta najuspješni- 
jim pjesnicima dodijeljene i novčane nagrade, što ih je motiviralo da 
još više pišu djela na kajkavskom narječju. Uslijedio je bogat domje- 
nak, a zatim i dodjela zahvalnica i priznanja za sve sudionike smotre. 

Maja se veći prije okušala u pisanju pjesama na kajkavskom nar- 
ječju. Tako je prije dvije godine njezina pjesma prošla tešku konku- 
renciju i uvrstila se na županijsko natjecanje LiDraNo. Nada se da će 
na sljedećim natječajima osvojiti još mnoga priznanja (a i poneku 
novčanu nagradu). (ič) 


NOVOSTI IZ OŠ JESENJE 


DANI KRUHA — DANI ZAHVALNOSTI ZA kovitedd: ZEMLJE 


U Osnovnoj školi Gornje Jesenje Dani 
kruha — dani zahvalnosti za plodove ze- 
mlje obilježeni su 19.listopada 2011. Sre- 
dišnji zadatak ove šk.godine bio je pripra- 
viti voćni kolač. Svi se nisu držali zadane 
teme, već su napravili kolače prema re- 
ceptima koje im je ponudila prof. njemač- 
kog jezika Alexandra Krklec ili su napravili 
svoje omiljene kolače. Stolovi su bili vrlo 
lijepo ukrašeni jesenski m plodovima, a 
6.razred imao je čak i salvete. Prije samog 
početka blagovanja izveden je kratak pro- 
gram. Pjesme koje su zboraši pjevali bile 
su: Bunt sind schon die Walder, Milosti je 
čas, a uz pomoć učenica Lucije Šoštarić 
(8.1), Sare Gašparić (7.r) i Patricije Pek (6.r) 
otpjevana je pjesma Uzmi kruh. Recitacije 
su krasnoslovili učenici 1., 2., 3. | 6.razre- 
da. nakon tog kratkog programa učenica 
Sara Gašparić pročitala je psalam, a nakon 
toga pater Josip Krčmar blagoslovio je 
jela. | blagovanje je započelo. Uz pomoć 
razrednika i učitelja razdijelili su se kolači. 
Učenici su veselo kružili blagovaonicom 
u potrazi za omiljenim kolačima. Nakon 
blagovanja slastica i kolača, učenici su po- 
mogli raspremiti stolove i time su završili 
obilježavanje Dana kruha. 


David Gašparić, 5.r 


Zanimljivosti iz 
školske knjižnice 
Prošlo je mjesec dana od početka 
rada knjižnice. Knjižničar Pjerino Hrva- 
ćanin potrudio se unaprijediti njezin rad. 
Katalogizirao je sve sveske te svim učeni- 
cima i djelatnicima naše škole podijelio 
iskaznice za lakše praćenje posuđivanja 
školske lektire. Prateći stanje u knjižnici 
dao nam je nekoliko zanimljivih informa- 
cija. 
Prvih pet učenika s najvećim brojem 
posuđenih knjiga su: 
1. Malogorski, Petar 
2. Juraić, Melani 
3. Jedvaj, Juliana 


4. Bosek, Dino 

5. Draganić, Laura 

Ukupan broj posuđenih knjiga 
od 13.9.2011. - 13.10.2011. je 133. 


Pet najčitanijih knjiga je: 

Ratko Zvrko: Grga Čvarak 

Hrvoje Hitrec: Eko Eko 

Vladimir Nazor: Poezija 

I.B.-Mažuranić: Priče iz davnine 

Josip Kozarac: Slavonska šuma; Tena; 
Mrtvi kapitali; Moj djed; Oprava 

U našoj školskoj knjižnici djeluje i 
Knjižničarska grupa, a moguće se i po- 
služiti računalom te drugim medijima. 

Knjižnica je zanimljiva, osim igre u 
njoj možeš pronaći i mir. 

Sara Gašparić, 7.r 

Nagrade za likovne radove na 
natječaju Suma - zelena pluća Zagorja 


Ponosno objavljujemo da su učenice naše škole osvojile nagra- 
de na natječaju “Šume - zelena pluća Zagorja" u kategoriji likovnih 
radova. 


2. mjesto osvojila je Katarina Galović, učenica 5.razreda, dok je 
učenica istog razreda Sara Draganić svojim likovnim radom osvojila 
5.mjesto. Mentor učenicama bila je Zdenka Lazar. ETV 


Halloween - 31.10.2011. 


29.10.2011. u sklopu nastave engleskog jezika učenici 4. i 5. 
razreda s učiteljicom Lidijom Leljak obrađivali su običaje zemalja 
engleskog govornog područja i pri tome se zadržali na aktualnoj 
temi obilježavanja Halloween-a. 


Evo što su nam učenici ispričali i objasnili o Halloween-u. 


Noć vještica ili Halloween je noć uoči Svih svetih, a zapravo je 
skraćenica od“All Hallows Eve"ili“Hallow Eve" (Sveta večer, noć uoči 
Svih svetih), slavi se prije svega u Irskoj, SAD-u, Kanadi, Australiji 
i Novom Zelandu, a odgovara katoličkom blagdanu Svih svetih. U 
toj noći su se simbolično gasile sve vatre u ognjištima, vjerovalo se 
da mrtvi posljednji put dolaze na ovaj svijet, pa su jedni na prago- 
vima svojih kuća ostavljali hranu, a drugi su postavljali izdubljene 
repe, cikle ili krumpir s upaljenom svijećom, kako bi griješne duše 
uplašili, a dobre pronašle put kući. Bundeva je tek u 16.stoljeću po- 
stala popularna za dubljenje najprije u Americi, a zatim i u ostatku 
svijeta. 


Učenici su proučili Legendu o Jack-o"-lanternu iz koje dola- 
zi običaj dubljenja buča, odnosno bundeva. Nakon sata engle- 
skog jezika učenici od 4.-8. razreda su izložili svoje izdubljene 
buče u predvorju škole gdje je nakon toga bilo proglašenje naj- 
manje, najsmješnije, najveće i najstrašnije buče. ETV 


filmališani iziMaletškole pri/OŠfGornje'jesenje. Svojefslikelizložili/su 
najpanou Anamarija, Martina'Josipa, AnažAnđelina? David, Piku 
Dora, MateožVerner.i Natalija? 


Obilježavanju Halloween-alizradomjerteža je SrodEIIA su se 


Nagrada za Ivanu Janžek na 
natječaju “Deca iščeju Veroniku" 

Ponosno objavljujemo da je naša Ivana Janžek, učenica 6.ra- 
zreda osvojila nagradu na natječaju “Deca iščeju Veroniku“ za 
svoj likovni rad na zadanu temu natječaja. Društvo Veliki Tabor 
i Općina Desinić organizirali su svečanost dodjele nagrada su- 
dionicima projekta “Deca iščeju Veroniku“ 21.listopada 2011 go- 
dine u Desiniću, dvorani OŠ Đure Prejca. Tragična ljubav mlade 
Desinićanke Veronike i moćnog celjskog grofa Fridriha, legenda 
o kojoj i danas bruje zidine srednjovjekovnog dvora Veliki Tabor 
iznad Desinića, bila je inspiracija našoj Ivani za likovni rad za koji 
jeinagrađena. Mentorica je bila učiteljica likovne kulture Zden- 
ka Lazar. ETV 


Velika akcija skupljanja otpadnih baterija 


OŠ Gornje Jesenje i Eko-grupa Zdenčeki uključila se u veliku 
akciju sakupljanja otpadnih baterija koju provodi tvrtka CIAK. 
Obavještavamo sve učenike, roditelje i mještane Općine Jese- 
nje da je počela akcija prikupljanja starih otpadnih baterija u ško- 
li. Pozivamo sve koji imaju stare neupotrebljive baterije od 1,5 i 
4,5 V da ih donesu u školski spremnik kako bi nam pomogli da 
skupimo što više baterija i da osvojimo izlet. Akcija je započela, a 
traje do ožujka 2012. ETV 


MARTINJE - MARTINSTAG 


Na što vi pomislite kad čujete Martinje, pretpostavljam na 
pretvaranje mošta u vino. U Njemačkoj se naime na taj dan obi- 
lježava nešto posve drugo. Djeca i odrasli u predvečerje izlaze 
na ulice i sudjeluju u blještavoj povorci lampiona. Povorku pred- 
vodi konjanik koji predstavlja viteza i sveca Sv. Martina koji je 
svoj plašt podijelio sa siromahom. Svako dijete drži u svojoj ruci 
lampion koji se ističe svojim oblikom, bojom i motivima. 

I mi smo u našoj školi htjeli osjetiti radost sudjelovanja u 
martinjskoj povorci. 11.11.2011. učenici 4. razreda su zajedno 
sa svojom učiteljicom Anitom Sviličić i s učiteljicom njemačkog 
jezika Alexandrom Krklec obojili staklene čaše raznim motivi- 
ma i u njih stavili lučice. Novonastali svijećnjaci poslužili su im 
kao lampioni. Učenici su u povorci s lampionima krenuli prema 
holu škole pjevajući pjesmu Sankt Martin ritt durch Schnee und 
Wind“. U holu su izložili lampione, a za trud ih je ravnateljica ško- 
le Ljerka Malogorski-Dragoslavić nagradila bombonima. 


Alexandra Krklec, prof. 


Predstava ,Koliko je sati?“ 


25.listopada 2011. u našoj školi održala se predstava pod na- 
zivom ,Koliko je sati?“ Predstava je počela u 12 sati, a izveli su je 
glumci Mak teatra iz Zagreba, od kojih je jedan mađioničar koji je 
pokazivao trikove. Trikovi su bili zanimljivi učenicima nižih razreda, 
dok su učenici viših razreda vrlo lako razotkrili i proučili izvođenje 
trikova. U predstavi su glumci predstavljali satove, kakvi su se sa- 
tovi koristili kroz povijest , od sunčanog sata, pa sve do današnjeg 
zidnog sata. Učenici nižih razreda uživali su u pjesmi Tika taka koju 
su i naučili pjevati. Neki naši učenici čak su i sudjelovali u predstavi; 
učenica 6.razreda Silvija Kučko i učenik 8.razreda Josip Ranogajec 
koji su bili i nagrađeni slatkišem. Učenici su na kraju predstavu i 
ocjenjivali ocjenom od 1 do 10 te su je ocijenili sa 5. 


David i Sara Gašparić 

BRAČNI PAR BARICA I JANKO RANOGAJEC IZ RADOBOJA OBNOVILI 
BRAČNI ZAVJET NAKON PEDESET GODINA ZAJEDNIČKOG ŽIVOTA 


ZAJEDNO U SREĆI I NEVOLJI 


U Župnoj crkvi Presvetog Trojstva u Radoboju 5. studenoga 
2011., nakon pedeset godina braka ponovno su se uznazočnost 
članova obitelji, prijatelja i znanaca obavili ceremoniju sklapanja 
braka. Svečanost je predvodio radobojski župnik vlč. Ivica Bra- 
Čun. 

Obitelj Ranogajec živi na selu, Barica, rođena Rukav bavila se 
kućanskim poslovima i obrađivanjem zemlje dok je Janko punih 
trideset godina svakodnevno putovao na posao u Zagreb, gdje 
je kao radnik Željeznice zarađivao za život svoje obitelji. Godi- 
nama se trebao ustajati rano ujutro da bi stigao na prvi vlak za 
Zagreb, a do Krapine ili Velike Vesi trebalo je putovati pješice ili 
biciklom. Povratak je slijedio u kasnim poslijepodnevnim sati- 
ma, u ljetnom periodu još se moglo nešto pomoći kod kuće, ali 
u zimskom periodu odlazak i dolazak bili su po tvrdom mraku. 
Život im je donio mnogo sretnih trenutaka, naročito kada su im 
rođena djeca: Ivan, Boris i Štefica, ali i žalosti jer je upravo u ovoj 
godini nenadano preminuo njihov sin Ivan. Danas nakon pede- 
set godina braka žive u svom selu, bave se koliko mogu poljo- 


MISA ZAHVALNICA ZA DAROVE 
ZEMLJE 


U župnoj crkvi Sv. Ivana Krstitelja u G. Jesenju, prve ne- 
djelje u mjesecu studenom služena je misa zahvalnica za plo- 
dove zemlje. Misno slavlje predvodio je fra. Vlado Mustač, 
župnik župe Đurmanec, a koncelebrirali su mu vlč. Stjepan 
Vorih, dekan bednjanskog dekanata i župnik u Vrbnu, Ivan 
Hruško, župnik župe Cvetlin i domaći župnik Josip Krčmar. 

U propovjedi fra Mustač naglasio je važnost zahvalnosti; 
Zahvalnica jest dan kada na poseban način zahvaljujemo 
Bogu za primljena dobra u ovoj godini, no zahvaljivati treba- 
mo svakodnevno, čineći dobra djela, pomažući potrebitima, 
naša dobra djela bit će zahvalnost Bogu od kojeg nam dolazi 
svako dobro-naglasio je fra Mustač. 


Ispred glavnog oltara bili su postavljeni brojni plodovi: 
povrće, voće, žitarice... a kroz središte crkve na postavljenim 
stolovima bili su pekarski proizvodi i kolači. Misnom slavlju 
nazočili su članovi udruga s područja općine, a pjevanjem su 
ga uveličali dječji crkveni zbor predvođen Monikom Galović 
i školski pjevački zbor s prof. Anitom Habjanec. 


Na kraju slavlja načelnik Općine Ivan Maligec domaćem 
je župniku pateru Krčmaru povodom prve godišnjice djelo- 
vanja i rada _u župi uručio sliku koja uprizoruje crkvu i župni 
dvor, a koja je nastala na likovnoj koloniji. Slavlje je prote- 
klo u duhu zahvalnosti i radosti, a završilo pjesmama Tebe 
Boga hvalimo i Hvala ti Bože za ovaj dan. Uz zahvalu dragome 
Bogu u čije smo ime okupljeni te svima koji su sudjelovali na 
ovoj svečanosti, domaći župnik pozvao je sve okupljene na 
druženje uz pekarske proizvode pekare Jedvaj, kolače koje su 
pripremile vrijedne domaćice te sokove i vino koje su za tu 
prigodu pripremili vinogradari. 


UGRAĐENI UPRAVLJAČKI 
SUSTAVI ZA JAVNU RASVJETU 


Radovi na rekonstrukciji niskonaponske električne mreže 
koja je izvršena na većem području Gornjeg Jesenja i Lužana te 
izgradnji javne rasvjete, ovih su dana _ privedeni kraju. Budući 
da je održavanje javne rasvjete u nadležnosti općine, postignut 
je dogovor s HEP-om da se na trafostanice ugrade upravljački 
ormarići preko kojih će se moći upravljati javnom rasvjetom. 


Ormariće su izradili i postavili djelatnici obrta Elektroser- 
vis Kranjčec, kojima je povjereno održavanje javne rasvjete na 
području općine Jesenje. Ormarići su postavljeni na trafosta- 
nicama u Gornjem Jesenju, Donjem Jesenju, Cerju i Lužanima, 
a radovi izrade i instaliranja financirani su iz Proračuna Općine 
Jesenje. 


Snimka novih mladenaca i njihove najuže obitelji 


privredom i sa zadovoljstvom promatraju kao odrastaju njihovi 
unuci Laura, Katrin, Martin, Marko i Ivan. 

Uz 50. godišnjicu braka zaželimo Barici i Janku Ranogajec još 
mnogo godina zajedničkog života.(vir) 


Misu zahvalnicu predvodio je fra Vlado Mustač, a koncelebrirali su 
mu vlč. Stjepan Vorih, Ivan Hruško i pater Josip Krčmar. 

: # 
ODRŽANO NATJECANJE U 
KOVNOM STRELJAŠTVU 


U Cerju Jesenjskom na streljani kod lovačkog doma, a u 
organizaciji LD Kuna Jesenje održano je prvenstvo u lovnom 
streljaštvu Lovačkog saveza Krapinsko-zagorske županije. Na 
natjecanju su sudjelovale ekipe pet lovnih ureda LS KZZ-a s 
30 natjecatelja, u dvije serije po 15 letećih meta. Natjecanje je 
otvorio predsjednik LS-a Krapinsko-zagorske županije i dopred- 
sjednk HLS-a, Ivica Halapir, a prvim hicima streljanu je otvorio 
načelnik općine domaćina, Ivan Maligec. Nakon zbrajanja re- 
zultata, najbolja je bila ekipa LU Zabok sa 130 pogodaka, drugo 
mjesto osvojila je ekipa LU Zlatar sa 118, treće mjesto osvojila je 
ekipa LU Krapina sa 112, za njima slijede ekipe LU Klanjec (104) 
te LU Pregrada (90) pogodaka. 

U pojedinačnoj konkurenciji najuspješniji strijelac je bio 
Zlatko Jug s 42 pogotka, Dario Balija 41, a Mladen Ban 40; svi 
su iz LU Zabok, za njima slijedi Zvonko Jakuš i Josip Sumiga sa 
po 39 pogođenih meta, obojica su iz LU Zlatarte Zlatko Jurina 
(37) iz LU Zabok. Spomenutoj šestorici strijelaca  priključit će 
se Marijan Loinjak koji je nakon raspucavanja zauzeo 7. mje- 
sto te će oni sudjelovati na državnom prvenstvu, braneći boje 
KZZ-a, koje će biti održano u Zagrebu. Najuspješnijim ekipama 
i pojedincima nagrade su predali Antun Podoreški, predsjednik 
LD Kuna Jesenje i voditelj streljačke ekipe Vlado Plancutić. Na- 
tjecanje je održano po vrlo lijepom vremenu i u odličnoj organi- 
zaciji domaćina, a proteklo je u prijateljskom ozračju i ugodnom 
druženju. 


OBILJEŽEN BLAGDAN SV. 
HUBERTA 


Članovi Lovačkog društva Strahinjčica Radoboj prisu- 
stvovanjem svetoj misi u Župnoj crkvici Presvetog Trojstva u 
Radoboju obilježili su 3. studenoga spomendan Sv. Huberta, 
nebeskog zaštitnika lovaca, lovočuvara i zagovornika šuma- 
ra. Svečanosti su održane diljem Hrvatske a središnja je bila 
u Đakovu uz nazočnost oko dvije tisuće lovaca među kojima 
su bili i predstavnici Lovačkog društva iz Radoboja. 

Nakon svečanog mimohoda s bakljama lovci su u kate- 
drali prisustvovali misnom slavlju, a posvetom zastava župa- 
nijskih lovačkih organizacija. (1. Vidović) 


Radobojski lovci na svetoj misi u župnoj crkvi. 


NA REVIJI PASA U RADOBOJU ŠAMPIONI I KUĆNI 
LJUBIMCI 


Povodom proslave Dana Općine Radoboj, Kinološki klub je 
i ove godine organizirao reviju pasa. Bilo je tu nacionalnih i me- 
đunarodnih šampiona, policijskih radnih pasa te običnih kućnih 
ljubimaca. Internacionalni sudac Srećko Kukić s puno je pedan- 
tnosti pregledao svakog psa koji je bio u konkurenciji za meda- 
lje. Od ocjene izgleda, držanja hoda do poslušnosti vlasnika sve 
je utjecalo na to koji će od predstavnika više vrsta četveronono- 
žaca dobiti više bodova. Nakon zbrajanja svih pozitivnih i oduzi- 
manja negativnih pojedinosti najvišu ocjenu dobio je rotwailler 
Bozz magnificds black angels, vlasnika Cvjetka Fruka iz Radobo- 
ja. Drugo mjesto pripalo je bernskim psima Atosu i Divi uzgaji- 
vača Davora Istenića iz Zaboka, a treće bernardincu Caruso uz- 
gajivača Branka Mlakara iz Špiškovine, dok se četvrtim mjestom 
morala zadovoljiti njemačka ovčarka vlasnika Zdravka Košutića 
iz Gornje Šemnice. Švi ostali morali su se zadovoljiti sudjelova- 
njem uz prigodne medalje, a posebnu je pozornost među njima 
pobudio mali pinč Ivane Avdić. 

Za posjetitelje je posebno zanimljiv dio revije bio nastup po- 
licijskih pasa i njihovih vodiča iz Policijske akademije MUP-a RH. 
Najprije je prikazano kako pas traži drogu u prtljazi putnika i u au- 
tomobilu, a potom su demonstranti prikazali svladavanje lopova i 
naoružanog pojedinca od strane posebno uvježbanog psa. 

Na kraju se predsjednik Kinološkog kluba Radoboj. Cvijetko 
Fruk zahvalio svim sudionicima i prisutnim mještanima koji su 
po hladnom vremenu s velikom pažnjom pratili ovu reviju.(C.F.) 


SEDAMDESET NATJECATELJA NA RADOBOJSKOM MARATONU. NASTUPILI I NAŠI PREDSTAV- 
NICI: KRISTINA MURAJA I STJEPAN SEVER 


BRAVO KRISTINA 


U okviru obilježavanja Dana općine Radoboj održan je četvrtu 
godinu zaredom Radobojski maraton. Na stazi od 15 kilometara ove 
je godine nastupio rekordan broj natjecatelja ukupno 72, a među nji- 
ma i dvoje naših, drugi put Stjepan Sever i prvi put trinaestogodišnja 
Kristina Muraja. Organizatori: Sportska zajednica općine Radoboj, 
Školsko sportsko društvo Mirna Radoboj i suorganizator udruga Po- 
kreni se pobrinuli su se da ovogodišnja utrka bude najmasovnija i da 
natjecanje prođe u najboljem redu. Kao i ranijih godina natjecatelji i 
natjecateljke podijeljeni su po dobnim skupinama, a svi su trčali na 
istoj stazi čiji je početak i kraj u središtu Radoboja, a prolazi diljem 
općinskog područja preko Lopatica, Radobojskog Orehovca, Jazvina, 
Radobojskih Bregi, Gornje Šemnice i Gorjana. Ukupnom pobjedniku 
Goranu Grdeniću iz AK Agram Zagreb trebalo je 57 minuta i 29 se- 
kundi da pretrči 15.200 metara, dok je među maratonkama prva bila 
Mateja Matošević iz istog kluba s vremenom od 1 sata 3 minute i 58 
sekundi. 

Inače je najveći broj natjecatelja, njih 35 bio u muškoj konku- 
renciji dobne skupine od 24 do 44 godine, starijih od 45 godina bilo 
je 14, onih mlađih od 24 godine 13, te ukupno 10 maratonki, među 
kojima je bila i trinaestogodišnja Kristina Muraja iz Radoboja koja je 
ostvarila veliki uspjeh već samom činjenicom da je uspjela pretrčati 
svih 15.200 metara. 


Naš predstavnik Stjepan Dsever ostvario jeu ukupnom plasmanu 
zapaženo 19 mjesto. 


Nažalost i ove se godine dogodilo da je na startu i cilju bilo više 
natjecatelja nego gledatelja što svi oni koji od Zagreba, Varaždina i 
drugih mjesta dolaze u Radoboj ne zaslužuju. Prvih pet u ukupnom 
poretku kako kod muških tako i kod žena zaslužilo je međutim skro- 
mne nagrade od 100 do 500 kuna. Naši predstavnici primili su po- 
sebna priznanja, Kristina Muraja kao najmlađa sudionica, a Stjepan 
Sever za posebni doprinos održavanju maratona. 

BICIKLIMA PO BREGU 1 DOLU 


Jedna od tradicionalnih 
sportskih priredbi uz obilježa- 
vanja Dana općine Radoboj je 
i Biciklijada. Vozi se po Rimskoj 
cesti, šumskim i seoskim pu- 
tevima, te djelom asfaltnom 
cestom uz teške uspone i često 
teško prohodan teren. To među- 
tim nije zapreka da se iz godine 
u godinu na startu u Radoboju 
pojavljuje sve veći broj zalju- 
bljenika u vožnju biciklom. Za 
one mlađe trasa je prilagođena, 
kraća je i nema toliko uspona i 
uglavnom se vozi na asfaltira- 
nim prometnicama. 


Ove se godine za natjecanje 
prijavilo devet mladih rođenih 
1996. i kasnije te ukupno 22-je 
koji su rođeni prije 1996. godi- 
ne. Najbrojnije predstavnike na 
ovogodišnjoj su Biciklijadi imao 
je Biciklistički klub Lastavica iz 
Zlatara, a našli su se tu natjeca- 
telji iz Zagreba, Oroslavja, Zabo- 
ka, Donje Stubice, Krapine i dru- 
gih sredina te dva predstavnika 
Radoboja: Stjepan Ferek Florjan 


i Darko Strahinec. 


Nakon 36 minuta i 23 sekun- 
de na cilj je prvi stigao Zoran 
Bregović iz BK Maraton, drugi je 
bio njegov klupski kolega Luka 
Špehar, a treći Vjeran Skupnjak 
iz BK Lastavica. Naš predstavnik, 
Stjepan Ferek Florjan osvojio je 
12. mjesto, dok Darko Strahinec 
nije imao sreće kvar na biciklu 
doveo ga je na 22. mjesto. 


Kod mladih natjecatelja po 
prvi put su domaćini bili u veći- 
ni, no prvo je mjesto pripalo Fi- 
lipu Penteku iz BK Lastavica, koji 
se biciklizmom bavi ozbiljnije i 
sudjeluje na mnogim utrkama, 
ali su zato domaći dečki, Miha- 
el Pospiš i Dario Slukan zauzeli 
drugo i treće mjesto. U toj je ka- 
tegoriji sudjelovala i maratonka 
Kristina Muraja koja je osvojila 
5. mjesto. Uz njih u utrci su još 
sudjelovali: Andrija Horvat, Luka 
Topolovec, Martin Ranogajec, 
Matija Cerpes i Rej Šafranko. 
Najmlađi sudionik bio je Martin 


Uz sva nastojanja organi- 
zatora da natjecanje prođe u 
najboljem redu, još uvijek ima 
pojedinaca koji tako ne misle. 
Jedan je vlasnik svog četvero- 
kotačnog ljubimca parkirao baš 
na startnom i ciljnom mjestu i 
nije ga micao čitavo vrijeme tra- 
janja utrke, da bi na dijelu staze 
koju su vozili mladi biciklisti bilo 
od strane neodgovornih poje- 
dinaca i pokušaja sprečavanja 


Biciklisti na'startu utrke'us 
Radoboju. 


pojedinaca u vožnji puštanjem 
četveronožnih kućnih ljubima- 
ca ili podmetanjem prepreka 
pred bicikle. Nažalost i toga 
ima. Dok nam svojim dolaskom 
u Radoboj uveličavaju proslavu 
Dana općine pojedinci iz mno- 
gih bližih ili daljnjih sredina mi 
im umjesto dobrodošlice pod- 
mećemo klipove. Vjerujemo da 
takovih primjera idućih godina 
neće biti.(vir) 


Ranogajec. 


U PROGRAMU PROSLAVE DANA OPĆINE RADOBOJ SUDJELOVALA I KU- 
KURIKU KOALICIJA 


POMOĆ ŠKOLSKOJ DJECI 


U školskoj sportskoj dvorani 22. listopada bilo je uspjelo sport- 
sko natjecanje i druženje u organizaciji Kukuriku koalicije. Clanovi i 
simpatizeri SDP-a i HNS-a odmjerili su snage u malom nogometu, 
svoj su program uz nastup limene glazbe Radobojska zvona izvele 
mažoretkinje, posjetitelje su zabavljali Ivan Benc, te Filip i Sabina 
Mikša uz grupu Tornado, a aktivisti su za sve pripremili gulaš i piće. 
Sve je to bilo u znaku prikupljanja sredstava za sufinanciranje pri- 
jevoza učenika OŠ Side Košutić Radoboj, koja su izgubila pravo na 
besplatan prijevoz, u i iz škole. 

U zanimljivim susretima malonogometnih ekipa Predsjedništva 
HNS-a, Predsjedništva SDP-a, Mladih HNS-a, Foruma mladih SDP-a, 
te Foruma žena SDP-a i Zenske inicijative HNS-a najviše su pljeska 
pobrale ženske predstavnice, koje su se ravnopravno nosile sa muš- 
kim suparnicima i nisu dozvolile poraz. Tako su predstavnice Foru- 
ma žena SDP-a odigrale 4:4 protiv članova Predsjedništva HNS-a, a 
članice Zenske inicijative HNS-a ostvarile su 5:5 protiv Predsjedniš- 
tva SDP-a. 


Najviše simpatija pobrale su predstavnice Foruma žena SDP-a 


i/Ženske inicijativefilNS-a. 


Miše oditisući gledatelja bilo je'oduševljeno 
nastupom vozača 


Kada je 2008. godine ma samoj granici općina Radoboj i Mi- 
hovljan, nedaleko kapele sv. Magdalene uređena staza za održava- 
nje utrka Bagya, Guardi motora i motocros motora bila je to nova 
atrakcija na našem području. Od tada do danas Moto klub Borje iz 
Gornje Šemnice uz Dan općine Radoboj organizira atraktivna na- 
tjecanja ovih sve popularnijih prometala. Bilo je tako i ove godine. 
U nedjelju 16. listopada na stazi Borje okupilo se preko 40 natje- 
catelja u različitim kategorijama i više od tisući gledatelja. Bilo je 
tu natjecatelja iz cijele Krapinsko-zagorske i Varaždinske županije 
te drugih sredina da bi pokazali atraktivnost vožnje na zemljanoj 
stazi sa mnogo uspona zavoja i prepreka, što privlači pažnju brojnih 
posjetitelja. Natjecanja su se održavala u čak sedam kategorija i 
svaka je vožnja donosila nova uzbuđenja. Ni oblaci prašine što se 
dizala iza kotača motornih ljubimaca svojih vlasnika nije mogla od- 
vući pažnju brojnih gledatelja od koji se neki još uvijek sjećaju utrka 
motocrosa u Zaboku, gdje je ta aktivnost nažalost prestala. Sva je 
sreća da tradiciju nastavlja Moto klub iz Gornje Šemnice s kojim se 
Općina Radoboj može ponositi. 

Evoi najboljih u pojedinim kategorijama natjecanja. 

QUAD PROFI 

1. Berislav Šimag 

2. Krešo Putar 

3. Krešo Špljar 

QUAD MK KLUB BORJE 

Krešo Putar 

Krešo Kolarić 


MX PROFI 250 CCM 
1. Neven Čorko 
2. Vedran Groš 


Nenad Klasić 3. Marko Novosel 
MX AMATER BAGY: 

Danijel Halapir 1. Damir Hajdek 
Mislav Celjak 2. Jasmin Horvat 


3. Ivica Mikulec 
AUTOCROSS: 
1. Ivica Mikulec 
2. Josip Šantek 
3. Ivica Tuđa 


Stjepan Horvat 

MX PROFI 450 CCM 
Dejan Opet 

Ivica Cebović 
Dario Ivanuš 


RADOBOJSKI KORIJENI 


| 80 GODINA ŠKOLE U GORNJOJ ŠEMNICI | 


BILI SMO ŠKOLSKI CENTAR 


Malo je sadašnjih stanovnika Općine 
Radoboj koji znaju da je niz godina Gornja 
Šemnica bila središte osnovnoškolskog 
obrazovanja. Tadašnjom teritorijalnom 
podjelom područje Gornje Šemnice, Gor- 
jana i Kraljevca spadali su u okvir općine 
Mihovljan i kotara Zlatar. Sve do 1960. go- 
dine Gornja Šemnica bila je mjesto gdje 
su osnovnoškolsko obrazovanje stjecala 
djeca ne samo iz tog mjesta veći iz Donje 
Semnice, Gorjana , Kraljevca, Kuzminca 
i ostalih okolnih sela. Ne čudi stoga po- 
datak da je na primjer u školskoj godini 
1958./59. u tu školu bilo upisano ukupno 
249 učenika, a da je u školi bilo zaposleno 
samo šest nastavnika i to: Dragutin Juri- 
njak koji je ujedno bio i upravitelj, Jelena 
Jurinjak, Hinko Jurinjak, Josipa Draganić, 
Vjenceslava Sluka i Petar Šaško. 

Školska spomenica čuva niz za današ- 
nje uvjete nevjerojatnih podataka. Tako 
među ostalim zanimljivostima iz školske 
godine 1950./1951. piše: Školsku ogradu 
je podigao upravitelj škole Josip Sirovec. 
Utrošeno je oko 7 kubnih metara građe- 
vinskog materijala, oko 80 metara duljine 
željeznih šipki, 25 kg čavala i dr. materija- 
la. U tu svrhu dobivena je pomoć od Kot. 
N.O. Zlatar 16.500 Din, od Poljoprivred- 
ne zadruge Šemnica Gornja 8.000 Din, iz 
budžeta škole 15.000 Din, a dobrovoljni 
prilog seljaka bio je 8.000 Din. Cijela ogra- 
da stajala je bez radne snage oko 70.000 
Din jer je ogradu vlastitim rukama podi- 
gao upravitelj škole, a pomagali su mu 
jedino jači pioniri iz škole. Spomenica iz 
tih godina zabilježila je i podatak da su 
održani izbori za kotarske i oblasne Na- 
rodne odbore i da je na izbore izašlo 98% 
birača. 

Školske godine 1951./1952. 
bilo je ukupno 248 učenika. Te 
je školske godine školska zgra- 
da dobila električnu struju za 
što je bila zaslužna ondašnja 
Poljoprivredna zadruga u Gor- 
njoj Šemnici, koja je financirala 
uvođenje struje. Slijedeće se 
školske godine broj učenika 
smanjio na 195. Kao zanimlji- 
vost u tim godinama školska 
Spomenica čuva podatak da se 
pojavila epidemija ospica zbog 
čega je veliki broj djece izostao 
sa nastave, ali su svi preboljeli 
tu bolest, da bi na kraju škol- 
ske godine otišli na zajednički 
izlet u Trakovščan, a prijevoz je 
kamionima organizirao tadaš- 
nji prijevoznik Klarić. 


PRODULJENI ZIMSKI PRAZNICI 


Školsku 1953./54. godinu 
započelo je točno 200 učenika, 
a zapamtili su je po velikom 
snijegu početkom1954. godi- 


ne zbog čega su zimski praznici produ- 
ljeni za punih 15 dana i ukupno su trajali 
mjesec dana. Te je godine po prvi put or- 
ganizirana i svečana podjela svjedodžbi 
uz prigodni kulturno zabavni program i 
izložbu ručnih radova učenika. 


Zgrada škole u Gornjoj Šemnici od 
1954. godine nosi na svojoj južnoj stra- 
ni spomen ploču na kojoj piše: Na ovom 
mjestu održana je 17. |. 1944. godine 
masovna konferencija naroda Hrvatskog 
zagorja, na kojoj je biran prvi Okružni 
Narodno-oslobodilački odbor za okrug 
Krapina, koji je predstavljao istinsku, de- 
mokratsku vlast naroda Hrvatskog zagor- 
ja. Svečanost otkrivanja Spomen ploče 
održana je 15. svibnja 1955. godine kada 
je uz više tisuća Zagoraca obilježena i 10. 
godišnjica oslobođenja. Te su godine ško- 
lu u Gornoj Šemnici pohađala 193 đaka, a 
bilo je zaposleno četvero učitelja. 


Upravitelj škole u Gornoj Šemnici u 
Spomenici za školsku godinu 1955./1956. 
između ostalog piše: Dana 3. VI. 1956. or- 
ganiziran je izlet po Zagorju do mjesta 
Kumrovec - rodne kuće našeg Maršala — 
autobusom Auto poduzeća Zlatar, kojim 
je upravljao Stanko Bartolec, direktor po- 
duzeća. U školi je te godine bilo 191 uče- 
nika i pet učitelja. 

U međuvremenu počele su pripreme 
za izgradnju škole u Donjoj Šemnici. Zna- 
no je da su tada mještani samodoprino- 
som pomagali izgradnju takovih objekata. 
No, u ovom slučaju bilježimo jednu zani- 
mljivost. Stanovništvo Grojana, Šemnice 
Gornje i Kraljevca izglasavaju referendu- 


=== 


va 


mom uvođenje samodoprinosa u iznosu 
od 5% na plaće, mirovine i katastarski pri- 
hod, stanovnici većeg djela Donje Šemni- 
ce odbijaju takav prijedlog iako se škola 
gradi na njihovom području. Razlog je, 
piše u Spomenici škole, taj što su se mje- 
štani posvađali oko toga gdje će biti nova 
škola. Referendum je kasnije uveden i 
u Donjoj šemnici i tu je izgrađena škola 
koja je preuzela ulogu školskog centra što 
je dovelo do toga da škola u Gornjoj Še- 
mnici postane područna. Dogodilo se to 
1960. godine kada je nastava počela 17. 
listopada jer škola u Donjoj Šemnici nije 
bila na vrijeme dovršena. Iste je godine 
došlo do nove teritorijalne podjele pa 
su Donja i Gornja Šemnica pripala općini 
Krapina. Svečanost otvaranja škole u Do- 
njoj Šemnici održana je 25. listopada uz 
nazočnost brojnih dužnosnika iz Krapine. 
Školu je pohađalo 249 učenika, a nastavu 
je provodilo deset nastavnika predvođe- 
nih upraviteljem Dragutinom Jurinjakom. 

Školski centar u Donjoj Šemnici s po- 
dručnim odjeljenjem u Gornjoj Šemnici 
samostalno je djelovao do 1963. godine 
kada je u Krapini donijeta odluka o osni- 
vanju središnje škole u Radoboju kojoj su 
kao područna odjeljenja pripojene škole 
u Donjoj i Gornjoj Šemnici i Jazvinama. 
Broj djece u školi Gornja Šemnica iz godi- 
ne u godinu se smanjivao, jer su učenici 
iz mnogih sela koja su ranije išla u školu u 
Šemnici krenula u radobojsku školu tako 
da danas u Gornjoj Šemnici postoje četi- 
ri odjeljenja, a u prvom je razredu svega 
šest učenika. 


(Vir. V.H.) 

Danas je zgrada škole u Gornjoj Šemnici lijepo uređena, izgrađeno je igralište, ali iz godine u godinu opada 
broj učenika. 


